સંસ્થાના પૂર્વ નિયામક અને હાલના સિવિલ સંકુલ નિયામક ડૉ. એમ.એમ.પ્રભાકરના કાર્યકાળમાં આ સંસ્થામાં સંખ્યાબંધ નવા પ્રોજેક્ટ અને સુવિધામાં વધારો થયો હતો. જેનો આજે હજારો દર્દીઓને લાભ થઈ રહ્યો છે. દર્દીઓ માટે સ્પાઇન સર્જરી, ઓર્થોપેડીક સેવાઓ, અધ્યતન ફિઝિયોથેરાપી વિભાગ અને ઓક્યુપેશનલ થેરાપી વિભાગ કાર્યરત છે. આ વર્ષે ફિઝિયોથેરાપી કોલેજ શરૂ કરવામાં આવી છે. ઈન્સ્ટિટ્યૂટમાં કસરત વિભાગ, સારામાં સારી નર્સિંગ સેવાઓ તેમજ ગુજરાતમાં સૌ પ્રથમ ઓર્થોટિક અને પ્રોસ્થેટિક કોલેજ અને વિભાગ કાર્યરત છે. આ વિભાગમાં સર્વશ્રેષ્ઠ કક્ષાના કૃત્રિમ અવયવો (હાથ-પગ) બનાવવામાં આવે છે. ઈન્સ્ટિટ્યૂટના સોશિયલ વર્ક અને જનસંપર્ક વિભાગ દ્વારા દર્દીઓને દુનિયામાં સારામાં સારી વ્યવસાયિક પુન:સ્થાપન માટેની તાલીમ અને સ્વરોજગારીના સાધનોની સહાય પૂરી પાડવામાં આવે છે. વોકેશનલ કાઉન્સિલર તેમજ સાયકોલોજીસ્ટ દ્વારા દર્દીઓના સારવાર અને પુનર્વસન કાર્યમાં સહભાગી થઈ દર્દીઓનું મનોબન મજબૂત કરી જીવન જીવવાની પ્રેરણા આપવામાં આવે છે.